Gubbängenin metroasema

Gubbängenin metroasema on asema Gubbängenissä, joka kuuluu Tukholman metroon. Gubbängenin metroasema avattiin 1. lokakuuta vuonna 1950. Se on osa metron vihreää linjaa, ja etäisyys Slussenin asemalle on metroasemalta 6,7 kilometriä. Gubbängenin asema sijaitsee Hökarängenin ja Tallkrogenin asemien välissä. Asemalla on kaksi Ragnhild Alexanderssonin pronssiveistosta vuodelta 1994.

Vuonna 2013 asemaa käytti arkisin 7 700 matkustajaa päivässä.

 Lähteet 

Luokka:Tukholman metroasemat